
হলি আটিসান ট্র্যাজিডি 


২০১৬ সালের রমজান মাসের শেষভাগ চলছে, ঈদ আসতে খুব বেশি দেরী নেই। রমজান মাসের শেষভাগে সাধারণত 
ইফতার পাটির ধুম পড়ে যায়; অর্থাৎ ধর্মীয় গান্তীর্যকে ছাপিয়ে সামাজিক মিলনমেলায় পরিণত হয় ইফতার অনুষ্ঠান। এমনই 
এক ইফতার পার্টি শেষ করে আমরা রাতের খাবারের অপেক্ষার পাশাপাশি আড্ডা গল্পে মশগুল হয়ে উঠেছিলাম এক 
রেস্টুুরেন্টে। রাত নয়টার কিছু পরে আমার এক পুলিস অফিসার আত্মীয় আমাকে WS ইফতার পরবর্তী অনুষ্ঠান শেষ করে 
বাসায় চলে যাওয়ার জন্য তাড়া দিয়ে ফোন রেখে দেয়। তবে, ফোন রেখে দেয়ার আগে যে কারণটি বলল, তা আমাকে 
হতভম্ব করে দিল। ঢাকার গুলশানের একটি অভিজাত রেস্তোরায় জঙ্গী হামলা হয়েছে! 


বাসায় ফিরতে ফিরতে খেয়াল করলাম, রাস্তাঘাট-ফুটপাত আজকে একটু আগেভাগে ফাঁকা হয়ে গেছে। পুলিস প্রশাসনের 
অদৃশ্য তৎপরতা ছিল বোধহয়। গাড়ির জানালার গ্লাস নামিয়ে দিলাম, ঠাণ্ডা বাতাসের ঝাপটায় শীতল হয়ে গেল আমার 
মুখমন্ডল, জানালার বাইরে আকাশটার দিকে তাকাতে চেষ্টা করলাম, নিকষ অন্ধকার সেখানে । ২০১৬ সালের জুলাই মাসের 
১ তারিখ রাতের আকাশ ঢেকে গিয়েছিল কালো মেঘের চাদরে। 


কী ঘটেছিল সেই রাতে? 


২০১৬, জুলাই মাসের ১ তারিখ, রাত ৯ টা বেজে ২১ মিনিট (অথবা রাত ৮টা ৪৫ মিনিট); রাজধানীর ডিপ্লোমেটিক জোন 
হিসেবে পরিচিত গুলশানে 'হলি আটিসান' নামে অভিজাত এক রেস্টুরেন্টে আগ্নেয়াস্ত্রসহ হামলা চালিয়েছে কিছু তরুণ 
জঙ্গী, তারা জিম্মি করেছে দেশী-বিদেশী নাগরিকদের!' 


কী ভয়ংকর কথা! বাংলা মায়ের কোলে দুধে-ভাতে বেড়ে ওঠা আদরের সন্তান আজ জঙ্গীরপে আবির্ভূত! কী চায় তারা? 


আর্জেটাইন শেইফ দিয়াগো রোসিনি কাজ করছিলেন হলি আটিসান বেকারি রেস্টুরেন্টের রান্নাঘরে, রাত নয়টা বেজে ২১ 
মিনিট। বিশজন বিদেশী অতিথি সহ দেশী অতিথিরা ডিনার করতে এসেছেন হলি আটিসানে। এরইমধ্যে অপ্রত্যাশিতভাবে 
বন্ধুকধারীদের হঠাৎ আবির্ভাব! ঘটনা অপ্রত্যাশিত এই জন্যে যে, রাস্তা সংলগ্ন মেইন গেইট দিয়ে ঢোকার মুখে নিরাপত্তা 
প্রহরীদেরকে ফাঁকি দিয়ে আগ্নেয়াস্ত্রসহ হলি আর্টিসানে প্রবেশ করা সহজযোগ্য ছিল না। অথচ জঙ্গীরা রেঁস্তোরার মুল 
ভবনের বাইরের মেইনগেইট দিয়ে অনায়াসে ঢুকে লন পেরিয়ে মূল ভবনের ফটকে সশস্ত্র অবস্থায় উপস্থিত হয়েছিল! 
সম্ভবত আগ্নেয়াস্ত্রগুলি বড় কোনো ট্যুর ব্যাগে করে আগেই প্রবেশ করানো হয়েছিল। এটা অনুমেয় যে, যে ব্যক্তি সন্দেহের 
CCR, যার পেছনে শক্তিশালী ব্যাকআপ আছে, যাকে ব্যাগ চেকিং এর মুখে পড়তে হবে না, এমন কেউ অস্ত্র বোঝাই ব্যাগসহ 
আগেভাগে প্রবেশ করেছিল রেঁস্তোরায়। বিশেষ করে আমরা সন্ত্রাসী হামলার পরদিন এক ভিডিওতে দেখেছি যেখানে 
আগ্নেয়াস্ত্র হাতে এক জঙ্গীর কাঁধে ছিল আমেরিকান ব্র্যান্ড উইলসন এর বড় টুরিস্ট ব্যাগ। সন্ত্রাসীর কাঁধে বড় আকৃতির এমন 
ট্যুরিস্ট ব্যাগ আমাদের অনুমানকে সমর্থন করে। 


হলি আটিসানের খাবার মধ্যবিত্তের জন্য নয়। হলি আটিসানে মধ্যবিত্তরা সাধারণত খেতে যায় না। খাবারের ম্যানু যথেষ্ঠ 
'এক্সপেন্সিভ" সুতরাই এই রেস্টুরেন্টে আগমনকারী অতিথিরা 'এক্সকৃলুসিভ' এবং এই ধরণের রেস্টুরেন্টে খেতে আসা 
অতিথিরা সাধারণত উচ্চবিত্ত। আবার হলি আটিসানের অবস্থান বিদেশী নাগরিকদের আবাসস্থল এলাকাতে হওয়ার কারণে 
সেখানে বিদেশীদের যাতায়াত বেশি। সবকিছু বিবেচনায় যে মাস্টারমাইন্ড জঙ্গি নির্বাচন করেছে, সে বেছে বেছে উচ্চবিত্তের 
সন্তানদেরকে বাছাই করেছে যাতে হলি আটিসানের একসেস সহজতর BI! তবে আমার মতো পাঠকের মনে এটাও প্রশ্ন 
জাগতে পারে যে, এতগুলি উচ্চবিত্ত জঙ্গীর মধ্যে কোথাকার কোন দরিদ্র দিনমজুরের সন্তান তথা জঙ্গী খায়রুলকে দলে 
রাখা হয়েছিল কী কারণে? এর উত্তর হচ্ছে, মাদ্রাসা পড়ুয়া খায়রুলের নৃশংসতা চালানোর পূর্ব অভিজ্ঞতা ছিল। যদি 
উচ্চবিত্তের নন্দ দুলালেরা শেষ মুহূর্তে জঙ্গী আদর্শ থেকে বিচ্যুত হয়েও যায়, তাহলে বাকী কাজ পরিচালনা করবে অভিজ্ঞ 
খায়রুল। ধারণা করতে পারি, এটাই ছিল মাস্টার মাইন্ডের মুল লক্ষ্য। হলি আটিসান হামলার আগে খায়রুল একজন বিদেশী 
নাগরিককে ধারালো দেশীয় অস্ত্র ব্যবহার করে হত্যা করেছিল। তাছাড়া মাদ্রাসা জীবনের কিশোর বয়সে একের পর এক 

কোরবানীর গরু জবাই দেয়ার অসংখ্য অভিজ্ঞতা AAN ছেলেটির গুরুত্ব যে কতখানি ছিল, তা হলি আটিসানে দেশীয় অস্ত্র 
দিয়ে ঘটানো নৃশংসতা থেকে সহজেই অনুমান করা যায়। 


হলি আটিসানে প্রবেশের সময় মোটামুটি একটা চেকিং হয় বলে জানি। তবে যারা রেস্টুরেন্টে নিয়মিত কিংবা প্রভাবশালী 
পরিবারের সাথে যুক্ত, তাদেরকে সিকিউরিটি গার্ডরা খুব একটা সন্দেহ করতো না বলেই প্রতীয়মান হয় এবং সেটাই 
স্বাভাবিক। অনুমান করা যায় যে, অস্ত্র পরিবহনের জন্য এই সুযোগটাই কাজে লাগিয়েছিল হলি আর্টিসানের জঙ্গীরা। জঙ্গীরা 
মুল কামরায় প্রবেশ করে গুলি ছুঁড়তে ছুঁড়তে অস্ত্র প্রদর্শন করেছিল। ঘটনার পরদিন সকালে যে জঙ্গীর কাঁধে আমেরিকান 
ব্র্যান্ড উইলসনের ব্যাগ দেখা গিয়েছিল, সেটির ইমপোর্টার ছিল গুলশানের একটিমাত্র দোকান। দোকানটির নাম, শপার্স 
বিডি। উইলসন ব্যাগটি হয় আমেরিকা থেকে সরাসরি কেনা হয়েছিল, অথবা গুলশানের এ দোকান থেকে কেনা হয়েছিল 
বলে আমার ধারণা। 


হলি আর্টিসান আক্রমণের পরপর যদি এ দোকানটির সিসি ফুটেজ চেক করা হতো, তবে হয়তো কিছু একটা সুত্র পেয়েও 
যেতে পারতো বাংলাদেশের তদন্ত টিম। কিন্তু অত্যন্ত দু:খের বিষয় হচ্ছে, হলি আরিসান ট্র্যাজিডি নিয়ে নজিরবিহীনভাবে 
যেভাবে সবকিছু ধামাচাপা দেয়া হয়েছে তাতে শতভাগ প্রকৃত সত্য উদঘাটন করা প্রায় দু:সাধ্য। তারপরও যতটুকু তথ্য 
আমরা সেসময় পেয়েছিলাম, তার ভিত্তিতেই কিছু বিষয় আলোকপাত করা যেতে পারে। 


হলি আটিসান হামলার পরের দিন সকালে গ্নাসডোরের ভেতরে সন্ত্রাসীদের মিটিং করার একটি ভিডিও প্রকাশ করেছিলেন 
পার্শ্ববর্তী ভবনের একজন কোরিয়ান নাগরিক। এই মিটিং এ 'উইলসন' ব্যাগ কাঁধে এক সন্ত্রাসীকে উত্তেজিত অবস্থায় দেখা 
যায়। সেখানে উইলসন ব্যাগধারী সন্ত্রাসী খুব সম্ভবত নিজেদের জঙ্গীদলেরই অন্যদুজনকে কোন এক অজ্ঞাত কারণে 
অস্ত্রের মুখে জিম্মী করে রেখেছিল। এসময় পাশে দাঁড়িয়েছিল নর্থ সাউথ বিশ্ববিদ্যালয়ের Wa Ho শিক্ষক হাসনাত করীম। 


ভিডিও ফুটেজ থেকে আমরা প্রাথমিক ধারণা করতে পারি যে, এ ব্যাগধারী যুবকের জিম্মী করে রাখা দুইজনের ব্যাপারে 
TAN হয়ে উঠে হাসনাত করীম ও অন্যান্য সন্ত্রাসীরা | এরপর হাসনাত করীম ও অপর দুজন সন্ত্রাসী ছাদের দিকে চলে 
যায়। চলমান রমজান মাসের সকালে সিগারেট হাতে হাসনাত করীমকে বেশ চিন্তিত দেখাচ্ছিল এবং অপর জঙ্গীদের সাথে 
গুরুত্বপূর্ণ কোনো সিদ্ধান্তের বিষয়ে আলোচনা করতে দেখা যাচ্ছিল। সেই ছবি মিডিয়ার কল্যাণে আমরা দেখতে পাই। 
হাসনাত করীমকে নির্দোষ প্রমাণ করে ছেড়ে না দিলে উইলসন ব্র্যান্ডের ব্যাগধারী এ সন্ত্রাসীর পরিচয় জনসমক্ষে চলে 
আসতো। খুব সম্ভবত হাসনাত করিমকে নি:শব্দে মুক্তি দিয়ে দেয়ার নেগোশিয়েশন ছিল ওটাই। 


হাসনাত করীম যে এই সন্ত্রাসী হামলার মাস্টার মাইন্ডের একজন তার শক্তিশালী প্রমাণ আছে। ইসলামের পথে না থাকার 
কারণে মুসলিম বাংলাদেশী নারী ইশরাত আকনকে যে জঙ্গীরা ধারালো অস্ত্র দিয়ে হত্যা করেছে, সেই একই জঙ্গীরা কী করে 
হাসনাত করীমকে মাহে রমজানের সকালবেলায় প্রকাশ্যে সিগারেট খেতে দিল হলি আটিসানের ছাদে? আল্লাহর শরীয়া 
আইন প্রতিষ্ঠা করতে আসা যে জিহাদিরা ইসলামের পথে না থাকার কারণে বহুজনকে এ রাতেই গলা কেটে জবাই করলো, 

করে দিল! নিজেদের দলের লোক না হলে এতবড় ছাড় কি হাসনাত করীম পেত? 


বাংলাদেশের প্রশাসন এই হাসনাত করীমকে কত উচ্চমুল্যের নেগোশিয়েশনে মুক্তি দিয়েছে, তা জানার সুযোগ আমাদের 
হয় নি। বাংলাদেশ প্রশাসন পুরো জাতিকে ধোঁয়াশার মধ্যে রেখে হাসনাত করীমকে মুক্তি দিল কীসের ভিত্তিতে, তা পরিষ্কার 
করা উচিত ছিল। 


বাংলাদেশের মিডিয়া হলি আটিসানে ছাদে হাসনাত করীমের সাথে দাঁড়ানো দুই জঙ্গীর মধ্যে একজনের পরিচয় ভুলভাবে 
উপস্থাপন করেছিল। ছাদে হাসনাত করীমের সাথে দাঁড়িয়ে ছিল রোহান ইমতিয়াজ এবং রাইয়ান মিনহাজ। কিন্তু বিবিসির 
মতো আন্তর্জাতিক মিডিয়াও সেদিন ভয়ানক ভুল সংবাদ পরিবেশন করেছিল! ছাদে দাঁড়ানো রাইয়ান মিনহাজের চেহারার 
সাথে মিল থাকার কারণে জীবিত উদ্ধার হওয়া কানাডা প্রবাসী নিরপরাধ শিক্ষার্থী তথা তাহমিদ খান হাসিবকে জঙ্গী বানিয়ে 
দিয়েছিল মিডিয়া এবং প্রশাসন! 


বিশ্লেষণ করার সুবিধার্থে তিনটি ছবি পাশাপাশি দেয়া হল: প্রথম ছবিতে হাসনাত করীম ও দুই জঙ্গী এর মধ্যে কালো টি-শার্ট 
পরা রাইয়ান মিনহাজ যাকে তাহমিদ খান ভেবে ভুল করেছিল মিডিয়া ও বাংলাদেশ প্রশাসন, পাশের ছবিতে মায়ের পাশে 
রাইয়ান মিনহাজ এবং নিচের ছবিতে নিরাপরাধ তাহমিদ খান (মগ হাতে)। 


হলি আটিসানের রাতে তাহমিদ খানের ভাগ্য ভালো ছিল বলতে হবে, কারণ জঙ্গীদের মুসলমানিত্বের পরীক্ষায় তিনি উতরে 
যেতে সক্ষম হয়েছিলেন বলে তাকে হত্যা করে নি জঙ্গীরা, কিন্ত বেঁচে থাকাটাও যেন কালো মেঘ হয়ে দেখা দেয় তাহমিদ 
খানের জীবনে। সাময়িক মিথ্যা অপবাদের বোঝা নিয়ে জঙ্গী হিসেবে গ্রেফতার হন তাহমিদ খান! 

হলি আর্টিসানে সেনাবাহিনী কর্তৃক "থান্ডার বোল্ট অপারেশন" শেষে সরকারিভাবে সংবাদ সম্মেলন ডেকে জানানো হয় যে, 
তারা ৬ জঙ্গীকে হত্যা করেছে এবং একজনকে জীবিত গ্রেফতার করেছে! এদিকে গ্রেফতারকৃত তাহমিদ খানকে 
আটিসানের ছাদে দেখা 'রাইয়ান মিনহাজ' ভেবে মিডিয়াগুলি যেসব নিউজ করেছিল এবং তা যে সত্য নয় তা প্রশাসন 
তাৎক্ষণিকভাবেই বুঝতে সমর্থ হয়েছিল। তবুও জিজ্ঞাসাবাদের স্বার্থে তাহমিদকে আটক করা হয়েছিল। সুতরাং জঙ্গীসংখ্যা 
৭ এর বদলে হয়ে গেল | কিন্তু অস্ত্রহাতে ছাদে দেখতে পাওয়া রাইয়ান মিনহাজ এর পরিচয় তাৎক্ষণিকভাবে না পাওয়ার 
কারণে এবং উইলসন ব্যাগ কাঁধে জঙ্গীকে আড়াল করতে গিয়ে জঙ্গীসংখ্যা হয়ে গেল ৫! তারপরও ৬ জঙ্গীর হিসেব মিলাতে 
গিয়ে প্রশাসন SSS হলি আটিসানের শেইফ সাইফুলের লাশকে শুইয়ে দেয়া হয় ৫ জঙ্গীর লাশের পাশে! ফলে 
সাময়িকভাবে ৬ জঙ্গীর হিসেবটা আপাত দৃষ্টিতে ঠিক হয়ে গেল! কিন্তু মিডিয়ার কল্যাণে শেইফ সাইফুলের পরিচয় দ্রুতই 
প্রকাশ পেয়ে যায়। উপায়ন্তর না দেখে জঙ্গীসংখ্যা পাঁচেই স্থির রাখা হল। কিন্তু আমি অবাক বিস্ময়ে লক্ষ্য করেছি যে, 
বাংলাদেশের প্রশাসন কর্তৃক শেষপর্যন্ত যে ৫ জঙ্গীতে স্থির হয়েছে, বাংলাদেশের আইএস AAN সিরিয়ান আইএস এর 
অনলাইন প্রেস মিডিয়া তথা 'আমাক' নিউজ এজেন্সি' (Amaq News Agency) কে এ ৫ জঙ্গীর নামই পাঠিয়েছিল! কিন্তু 
আমরা মিডিয়ার কল্যাণে দেখেছি যে, জঙ্গী সংখ্যা কোনো অবস্থাতেই ৫ হতে পারে না। জঙ্গীসংখ্যা কমপক্ষে ৭ জন! 
বাংলাদেশের প্রশাসন জঙ্গী সংখ্যা নির্ণয়ে যে কথিত ভুল করল, বাংলাদেশের আইএস ASIANS একই ভুল করে কেবল ৫ 
জঙ্গীর নাম সিরিয়ায় পাঠাল! আসুন দেখে নেয়া যাক, হলি আটিসানে সরাসরি আক্রমণকারী ৭ জঙ্গীর ছবি : 


ঘটানো হয়েছে তার নেতৃত্বে ছিল খাইরুল। 


কে ছিল এই সপ্তম 
জঙ্গী, যার কাঁধে ছিল 
উইলসন ব্যাগ? 

সুতরাং এটা সুস্পষ্ট প্রতীয়মান যে, হলি আটিসানে জঙ্গী হামলাকারীর সংখ্যা ৫ ছিল না, বরং প্রমাণিতভাবে কমপক্ষে ৭ জন 
ছিল। সুতরাং প্রত্যক্ষদর্শী রেস্তোরা কর্মী রেজা অথবা আর্জেন্টাইন শেইফ রোজিনী CNN কে দেয়া সাক্ষাৎকারে জঙ্গী 
হামলাকারীর যে সংখ্যা অর্থাৎ “৬ থেকে ৮" বলেছিল, তা ভুল নয়। তাহলে কোন অদৃশ্য শক্তির ইশারায় আক্রমণকারী 
জঙ্গীসংখ্যা ৫ রাখা হল? রহস্যের জট এখানেই! 


দুর্ভাগা শেইফ সাইফুলের ব্যাপারে কিছু না বললেই নয়! খুব সম্ভবত জঙ্গীরা তাদের খাবার সরবরাহের কথা ভেবে শেইফ 
সাইফুলকে তাদের সাথে রেখে দিয়েছিল। কিন্তু শনিবার "থান্ডার বোল্ট অপারেশনে" নিরীহ সাইফুল প্রাণ হারান। সাইফুলের 
মৃত্যু প্রশাসনের গুলিতে হয়েছে, নাকি সন্ত্রাসীদের গুলিতে হয়েছে তা জানার জন্য ময়না তদন্তের রিপোর্ট দরকার। কিন্তু 
রহস্যময় কারণে ময়না তদন্তের সেই রিপোর্ট সাইফুলের স্ত্রীর কাছে এসে পৌছায় নি! হলি আটিসান ট্র্যাজিডির ভিকটিম 
শেইফ সাইফুলের পরিবার ক্ষতিপূরণ পাবার অধিকার আছে। কিন্তু দু:খের জানাতে চাই, তিন সন্তান নিয়ে ভিকটিম 
সাইফুলের স্ত্রী নিদারুণ সংকটময় জীবন যুদ্ধে অবতীর্ণ হয়েছেন বলে নিউজ পোর্টালে পড়েছি। 


bdnews24.com খবর সমগ্র বাংলাদেশ খেলা ক্রিকেট বাণিজ্য মতামত আর্টস = 


খবর » সমগ্র বাংলাদেশ @ 


সই ৩ সন্তান নিয়ে সংগ্রামে 


রা, নু কি তা 


Published: 29 Jun 2018 11:34 PM BdST Updated: 29 Jun 2018 11:40 PM 8 


হলি আটিসান ট্র্যাজিডির পর চারদিকে যখন ধর্মীয় হিংস্রতার বিরুদ্ধে ছি:ছি: রব উঠতে থাকে, তখন এই নৃশংস 
সন্ত্রাসকর্মকে মহিমান্বিত হিসেবে রূপ দেয়ার জন্য উঠে পড়ে লেগে যায় বাংলাদেশে আইএস পন্থী জঙ্গীরা। তারা সিরিয়ার 
আইএস কর্তৃক প্রকাশিত ম্যাগাজিন "রুমিয়াহ"'তে ৫ জঙ্গীকে মহিমান্বিত করে আটিক্যাল প্রকাশ করে | একই ম্যাগাজিনে 
বাংলাদেশে সামসময়িক সংঘটিত জঙ্গী হামলার দায় স্বীকার করে একটি ধারাবাহিক চার্টও প্রকাশ করে। এছাড়াও একটি 
পোস্টার ছাপানো হয় ম্যাগাজিনে যেখানে দেখা যায় যে, জঙ্গীরা হাসিমুখে আগ্নেয়াস্ত্রসহ দাঁড়িয়ে আছে এবং পোস্টারটিতে 
বড় করে লিখা “সুহাদা”। 

ইংরেজি ভাষায় প্রকাশিত 'রুমিয়াহ' ম্যাগাজিনে হলি আটিসানে অংশগ্রহণকারীর মধ্যে ৫ জঙ্গীর ট্রেইনিংকালীন বিবরণ 
তুলে ধরা হয়েছে। ম্যাগাজিনে প্রকাশিত তথ্যের সাথে আরও কিছু তথ্য সন্নিবেশ করে জঙ্গীদের বর্ণনা দেয়া হল : 


১. নিবরাস ইসলাম : 


২০১৬ সালের OF ফেব্রুয়ারিতে ন্ব্রাস ইসলাম ঢাকা থেকে নিখোঁজ হয় | অর্থাৎ হলি আর্টিসান ট্র্যাজিডির প্রায় পাঁচ মাস আগে থেকে তারা প্রস্তুত 
হতে শুরু করে | সে পড়াশোনা করেছে অভিজাত গুলশানের টার্কিশ হোপ" স্কুলে এবং স্নাতক পড়াশোনা সম্পন্ন করেছিল টপ প্রাইভেট ইউনিভার্সিটি 
তথা নর্থ সাউথ ইউনিভার্সিটি থেকে | তারপর উচ্চতর শিক্ষার জন্যে সে পাড়ি জমায় মালয়েশিয়াতে | মালয়েশিয়ার মোনাস ইউনিভার্সিটিতে সে 
পড়াশোনা করে | আই এস জঙ্গি কর্তৃক প্রকাশিত ম্যাগাজিনে তাকে ছদ্ম নামে পরিচয় করিয়ে দেয়া হয়েছে "আবু মুহারিব আল-বাঙালি” হিসেবে | 
সেই ম্যাগাজিনের ইডিটর নোট ছিল যে, প্রশিক্ষণকালীন সময়ে ন্বাস তার ”তাগুত বাবাকে” নিজ হাতে হত্যা করার অনুমতি চেয়েছিল। 


২. মীর সামীহ মুবাশৃশীর : 


ইংলিস মিডিয়াম স্কুল স্বলাশটিকার এ-লেভেলের ছাত্র মুবাশৃশীর ঢাকা থেকে নিখোঁজ হয় ২৯ ফেব্রুয়ারিতে | আই এস ম্যাগাজিনে প্রকাশিত মীর 
সামীহ মুবাশৃশীরের ছদ্ম নাম দেয়া হয়েছে ”আবু সালামাহ আল-বাঙালি”। ম্যাগাজিনের ভাষ্য অনুযায়ী, আবু সালামাহ বা মুবাশশীর ছির কনিষ্ঠতম 
সদস্য | মুবাশশির তার "পরিবারের মুরতাদ সদস্যদের”কে নিয়মিত দাওয়াত দিত, কিন্তু তাকে কেউ পাত্তা দিত না বরং হাস্যরস করতো | তার 
নিখোঁজ হওয়ার পর তার পরিবার ”তাগৃত সরকারের” সহায়তা চেয়েছিল তাকে ফিরিয়ে আনার জন্য | কিন্তু আবু সালামাহ বা মুবাশশির এতে 
আরও বেশি আত্মপ্রত্যয়ী হয়ে ওঠে | এই ব্যাপারে ম্যাগাজিনে কোরানের ৩য় সূরা আল ইমরানের ১৭৯ নম্বর আয়াত উদ্ধৃতি হিসেবে দেয়া হয় : 


"যাদেরকে লোকেরা বলেছিল : নিশ্চয়ই তোমাদের বিরুদ্ধে লোকজন সমাবেত হয়েছে, অতএব তোমরা তাদেরকে ভয় কর; কিন্তু এতে তাদের 
বিশ্বাস আরো পরিবর্ধিত হয়েছিল এবং তারা বলেছিল আল্লাহই আমাদের জন্য যথেষ্ঠ এবং মঙ্গলময় কর্মবিধায়ক।” 


মুবাশৃশীর এর ব্যাপারে ইডিটর নোট হিসেবে লেখা হয় যে, সে খুব হাসিখুশি ছিল। সে তার আমিরের কথা মনোযোগ দিয়ে শুনতো এবং কোনো 
আদেশই অমান্য করতো না | সাথী ভাই কারো সাথে কোন ভুল কিছু করলে দ্রুত ক্ষমা চেয়ে নিত। সে রান্না করতে শিখেছিল, এবং তার পালা 
না থাকলেও সে রান্নায় সহযোগিতা করতো । প্রশিক্ষণকালীন সময়ে সে ডায়রিয়ায় আক্রান্ত হয় এবং এক সপ্তাহের মতো ভূগেছিল। এতে তার 
শরীর ভেঙে পড়ে, ওজন কমে যায় এবং অসুস্থতার ছাপ পড়ে মুখে | তাতে সে বিচলিত হয় নি এবং কোনো অভিযোগ করে নি বরং অসুস্থতাকে 
সে ধরে নিয়েছিল তার পুরনো পাপ মুছে যাওয়ার উপায় | মুবাশৃশিরের এক পায়ের হাড়ে সমস্যা ছিল, তবুও সে প্রশিক্ষণকালীন সকল শরীর চর্চা 
ঠিক মতোই করতো । ম্যাগাজিনটি আরো যোগ করে যে, কোন সাথী ভাই দুনিয়া সংক্রান্ত কোন বিষয় বললে সে উত্তর দিত যে, ”ইনশাল্লাহ 
জান্নাতে আমরা শ্রেয়তর পাব”। 


৩. খাইরুল ইসলাম : 


রাজশাহীর বগুড়া জেলার এক দিনমজুরের ছেলে খাইরুল ইসলাম | হলি আর্টিসান ট্র্যাজিডির পূর্বে এক বছর সে নিখোঁজ feet | বাংলাদেশ পুলিসের 
ধারণা করে যে, তার নিখোঁজ হওয়ার পর উত্তরবঙ্গে কমপক্ষে তিনটি হত্যায় তার যুক্ত থাকার সম্ভাবনা আছে। 


আই এস প্রকাশিত ম্যাগাজিন খাইরুল এর ছদ্ম নাম দিয়েছে ”আবু উমাইর আল বাঙালি” | ম্যাগাজিনটি তার ব্যাপারে দাবি করেছে যে, আলি 
হর্টিজান ট্র্যাজিডির আগে কয়েকটি হত্যাকাণ্ডের সাথে জড়িত ছিল । ম্যাগাজিনটি তাকে ”নমৃভাষী ও বিনয়ী” হিসেবে বর্ণনা করেছে। ট্রেইনিং এবং 
বিভিন্ন অপারেশনের অবসর সময়ে সে কোরান-হাদীস থেকে জ্ঞান নিতে পছন্দ করতো | 


8. আন্দালিব আহমেদ : 


আন্দালিব আহমেদ মালয়েশিয়ার মোনাস ইউনিভার্সিটি থেকে স্নাতক ডিগ্রী অর্জন করে। সামাজিক যোগাযোগ মাধ্যম কর্তৃক তাকে সনাক্ত করা 
গেছে। তার ব্যাপারে যথেষ্ঠ তথ্য নেই । আই এস ম্যাগাজিনে তার ছদ্ম নাম দেয়া হয়েছে "আবু মুসলিম আল-বাঙালি” হিসেবে । ম্যাগাজিনের 
ভাষ্যমতে, খিলাফত যখন পুনরুজ্জীবিত করা হয় তখন আন্দালিব ”দুনিয়া”কে পরিত্যাগ করে এবং ”বাংলার খিলাফতের সৈন্য” হিসেবে যোগদান 
করে। ধর্ম সংক্রান্ত আলোচনায় আন্দালিবের চোখ আবেগে ভিজে ওঠত | প্রশিক্ষণ শিবিরের সকল শরীর চর্চা সে ঠিক মতো করতো। 


৫. রোহান ইমতিয়াজ : 


ঢাকা আওয়ামী লীগ নেতা ইমতিয়াজ খান বাবুলের ছেলে রোহান ইমতিয়াজ | আর্টিসান আক্রমণের এক মাস আগে নিখোঁজ হয় রোহান ইমতিয়াজ। 
২১ জুন ২০১৬ সালে রোহানের বাবা তার ছেলের পুরনো একটি ছবি ফেইসবুকে আপলোড করে ছেলেকে ফিরে আসার আহ্বান জানান | রোহান 
ঢাকার স্কলাসটিকার ইংরেজী মাধ্যমের এ লেভেলের ছাত্র ছিল। 

আই এস যোগ দেয়ার পর রোহানের ছদ্ম নাম দেয়া হয়, আবু রাহিক আল বাঙালি | আইএস এর ম্যাগাজিনের তথ্য অনুযায়ী রোহানের সাথে বন্ধুত্ব 
ছিল 'আবু জানদাল আল বাঙালি’ নামের অপর এক জিহাদি জঙ্গীর সাথে। ম্যাগাজিনের তথ্য অনুযায়ী, হলি আর্টিসান হামলার নেতৃত্ব দেয়া 
হয়েছিল রোহান ইমতিয়াজকে | 


ম্যাগাজিনের তথ্য অনুযায়ী, বাঙলাদেশে আইএস কর্তৃক খিলাফত ঘোষণার পর প্রথম বাঙালি মুজাহিদিন হিসেবে আনুগত্য স্বীকার করে রোহান 
ইমতিয়াজ | বয়সে ছোটো হলেও মিলিটারি কমান্ডার হিসেবে সব গুণ থাকার কারণে রোহানকে কমান্ডার হিসেবে নিযুক্ত করা হয় | আইএস ট্রেইনিং 
চলাকালীন সময়ে তার ডাকনাম দেয়া হয় ’ওয়ান ম্যান আর্মি', কারণ ইসলামিক কুফরের বিরুদ্ধে তার অবস্থান খুবই স্পষ্ট ছিল। তাই ট্রেইনিং এ 
অংশগ্রহণকারীদের মধ্য থেকে তাকে বেছে নেয় বাংলাদেশ আই এস শাখা । ম্যাগাজিনের ভাষ্যমতে, 


”As soon as he was given the good news that he was selected for an inghimasi operation against 
the Crusaders, he immediately shouted “Allahu akbar” and fell into prostration out of happiness, 
thanking Allah for the great blessing and asking for acceptance. He was a very obedient and 
disciplined soldier. ?? 


ম্যাগাজিনের তথ্যমতে, আর্টিসান অপারেশনের ট্রেইনিং এর সময় রোহান নিয়মিত আল্লাহর জিকির করতো এবং কোরআন পাঠ করতো | আর্টিসান 
আক্রমণের আগে ট্রেইনিং এর দিনগুলিতে সে রোযা রাখতো কারণ রমজান মাস শুরু হয়ে গিয়েছিল এবং সারাদিন কঠিন ট্রেইনিং সেশন শেষ করে 
রাতে নামায পড়তো | ইসলামিক স্টেইট কর্তৃক প্রচারিত নাশিদ বা ইসলামিক গান ”কারিবান, কারিবান” দ্বারা রোহান প্রভাবিত ছিল এবং লিরিক্স 
এর সাথে সমর্থন জানিয়ে সে বলতো যে, সে ভিন্নধর্মীদের বিরুদ্ধে এটাই করতে চায়। 


৬. রাইয়ান মিনহাজ : 


মালয়েশিয়ার মোনাস ইউনিভার্সিটি থেকে মেকানিক্যাল ইঞ্জিনিয়ারিং থেকে স্নাতক পাস করে ২০১৫ সালে | ২০১৬ সালের হলি আর্টিসান ঘটনায় 
মিনহাজকে রিভলবারসহ রেস্তোরার ছাদে বিশ্ববিদ্যালয়ের শিক্ষক হাসনাত করিমের সাথে কথোপকথন করতে দেখা যায় | আশ্চর্যজনক বিষয় হচ্ছে 
বাংলাদেশ সরকারের প্রশাসন ছেলেটিকে সন্ত্রাসী হিসেবে তালিকাভুক্ত করে নি! আরও অবাক করা ব্যাপার হচ্ছে বাংলাদেশের আই.এস. পদ্থীরা 
বাংলাদেশ প্রশাসনের সাথে মিল রেখে তারাও রাইয়ান মিনহাজকে তাদের সহযোগী হিসেবে গ্লোরিফাই করে নি! 


ঘটনার যোগসূত্র কতটা গভীরে থাকতে পারে তা সাধারণ মানুষের চিন্তার অনেক বাইরে | 


বাংলাদেশের আই.এস কর্তৃক দেয়া তথ্যের ওপর ভিত্তি করে 
প্রকাশিত হয় "রুমিয়াহ” ম্যাগাজিন। এই ম্যাগাজিনে বাংলাদেশের 
প্রশাসনের তথ্যের সাথে মিল রেখে জঙ্গী সংখ্যা ৫ দেখানো হয়েছে। 
এই ৫ GACH গ্লোরিফাই করতে তারা "সুহাদা” নামে এই পোস্টার 
টি রুমিয়াহ ম্যাগাজিনে ছাপে : 


The Shuhada 
Of the Gulshan Attack 

হলি আর্টিসান জঙ্গী হামলার এক আলোচিত চরিত্র ফারাজ আয়াজ হোসাইন। ট্রান্সকম গ্রুপের প্রয়াত চেয়ারম্যান লতিফুর 
রহমানের নাতী তিনি। পড়াশোনা করেছেন আমেরিকার ইমোরি কলেজে। 


হলি আর্টিসান জঙ্গী হামলার দুদিন পর ৪ জুলাই, ২০১৬ এ 'terrormewsnetwork.com’ নামের ওয়েবসাইটটি প্রথম দাবি 
করে যে, ফারায আয়া হোসাইনকে হিরো হিসেবে উপস্থাপন করে যে গল্প ছড়ানো হচ্ছে সোশ্যাল মিডিয়া এবং 
ট্রা্মকমগ্রপের পত্রিকা প্রথম আলো এবং ডেইলি স্টারে, তা সম্পূর্ণভাবে মিথ্যে। কোরিয়ান ভদ্রলোকের ভিডিওর সুত্র ধরে 
ফারাযকে দোষী সাব্যস্ত করেছিল ওয়েবসাইটটি 


এসময় 'দৈনিক নিরপেক্ষ নামে একটি অখ্যাত পত্রিকা একটি ছবি প্রকাশ করে, যেখানে ফারায আয়াষ হোসাইনকে নিব্রাস 
ইসলামের সাথে দেখা যায় একটি রেস্টুরেন্টে। আমার কাছে ছবিটি ইডিট করা হিসেবে মনে হয় নি। নিবরাস এবং তার অপর 
বন্ধুদের যে ছবি আছে তাদেরকে জিজ্ঞাসাবাদ করলে হয়তো প্রকৃত সত্য আমরা জানতে পারতাম। এছাড়া হলি আটিসানের 
সন্ত্রাসী হামলার সময় জঙ্গীরা একে অপরকে নিশ্চয়ই নাম ধরে ডেকেছিল, সে হিসেবে পাশে দাঁড়ানো হাসনাত করীমও 
নিশ্চয়ই জানেন প্রকৃত সত্য। বাংলাদেশ প্রশাসন অজানা কারণে এইসব প্রশ্নের উত্তর জাতির কাছে পরিষ্কার করে নি। 
এদিকে, ট্রান্সকম গ্রুপের পত্রিকা প্রথম আলো এবং ডেইলি স্টার ফারাযকে যেভাবে মহিমান্বিত করতে উঠেপড়ে লেগেছিল, 
তা ছিল দারুণ দৃষ্টিকটু এবং তীব্রভাবে সন্দেহজনক। 


তাহলে বাংলাদেশ প্রশাসনকে বলতে 
হবে, কোরিয়ান ভদ্রলোকের ভিডিওতে 
ধারণকৃত আমেরিকান ব্র্যান্ড এর 
উইলসন ব্যাগ কাঁধে সেই ৭ম টেররিস্ট 
তাহলে কে? সেও কি নিহত হয়েছিল — 
'থান্ডার বোল্ট' অপারেশনে? কোথায় 

গেল সেই জঙ্গীর লাশ? 


EN NEWSNE TV COM 
ননী forex am Hossain was a terrorist and not a 
hero as social media apologists claim — Terror News... 

হলি আর্টিসান ট্র্যাজিডি কেবল একরাতের দুর্ঘটনা নয়! দীর্ঘদিন ধরে সাম্প্রদায়িক হয়ে উঠা এক জাতির অসংখ্য ভুলের মাশুল হচ্ছে 
হলি আর্টিসান ট্র্যাজিডি । এর দায় রাষ্ট্র, সমাজ ও পরিবারের সদস্য প্রত্যেকের ওপর বর্তায়। হলি আর্টিসান ইস্যুতে আরো বেশি 
তৎপরতার প্রয়োজন ছিল বলে মনে করি । যেমন: যে মোনাস বিশ্ববিদ্যালয় থেকে একাধিক জঙ্গী হলি আর্টিসানে অংশগ্রহণ করেছে, সে 
বিশ্ববিদ্যালয়ের প্রতি বাংলাদেশ সরকার কি কোনো উদ্বেগ প্রকাশ করেছে? সবগুলি জঙ্গীর তথ্য উপাত্ত প্রকাশ করে তাদের পরিবারকে 
কি কাঠগড়ায় দাঁড় করাতে পেরেছে সরকার? 


এদেশের শিক্ষা ব্যবস্থাকে একটি মাত্র প্লাটফর্মে আনতে না পারার ব্যর্থতা রাষ্ট্রের । রাষ্ট্রের প্রাথমিক শিক্ষা ব্যবস্থায় একটি শিশুর জন্য 
ইংরেজী মাধ্যম, সাধারণ মাধ্যম এবং আরবি মাধ্যম একইসাথে বিদ্যমান থাকতে পারে না! ঢাকার বুকে ইংরেজি মাধ্যমের নামে 
ইসলামিক যে উগ্রবাদের শিক্ষা দেয়া হচ্ছে ভেতরে ভেতরে, তার কার্যকর নজরদারি আছে সরকারের? মানারাত এর মতো স্কুলগুলোতে 
কি রাখে সরকার? কওমী মাদ্রাসার হাদীস পাঠের বিষয়ে মাস্টার্স সমমান ঘোষণা দেয়ার বিষয়টি কি যৌক্তিক হয়েছে? ডিজিটাল নিরাপত্তার 
নামে মুক্তমনা বিজ্ঞানমনস্ক মানুষদের পথচলাকে যেভাবে রুদ্ধ করা হয়েছে, তা কি সমাজ ও রাষ্ট্রের জন্য ভালো কোন খবর বয়ে এনেছে? 
সমাজ ও রাষ্ট্রের রন্ধে রন্ধে সাম্প্রদায়িক মানুষদের যে ব্যাপক বিস্তার লাভ করেছে, তা কি আর কখনো ঠিক পথে ফেরানো যাবে? 


হয়তো এখনো সময় আছে। ধর্মব্যবসায়ীদের লাগাম টেনে ধরতে হবে, শিক্ষাব্যবস্থাকে আধুনিক করতে হবে, প্রাইমারি স্তরে প্রত্যেক 
শিশুর সরকারিভাবে সাধারণ শিক্ষা নিশ্চিত করতে হবে, জাতীয় উৎসবগুলিতে গণমানুষের অংশগ্রহণ নিশ্চিত করতে হবে, ধর্মভিত্তিক 
প্রতিষ্ঠানের ওপর সরকারি নিয়ন্ত্রণ আনতে হবে, ”ধর্মানুভূতি” শব্দটিকে বিলুপ্ত করতে হবে | আমরা এখনো আশা রাখি বাংলাদেশ 
কোনোদিন ইরান কিংবা আফগানিস্তানে পরিণত হবে না | আমরা বেঁচে থাকতে এই দেশকে সাম্প্রদায়িক নষ্টদের হতে তুলে দিতে পারি 
না। বাঙালি জাতিয়তাবাদের ওপর ভিত্তি করে বুকের তাজা রক্ত ঢেলে এই দেশকে যাঁরা স্বাধীনতা এনে দিয়েছেন, আমরা সেই রক্তের 
মূল্যকে বৃথা যেতে দিতে পারি না। 

